Izziņa par atzinumos sniegtajiem iebildumiem

|  |
| --- |
| Ministru kabineta noteikumu projekts “Nelikumīga valsts atbalsta un procentu aprēķināšanas un iekasēšanas kārtība” (VSS-888) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 22.10.2020 izsludināts Valsts sekretāru sanāksmē |
|  |  |
| Saskaņošanas dalībnieki | Tieslietu ministrija, Ekonomikas ministrija, Satiksmes ministrija, Vides aizsardzības un reģionālas attīstības ministrija, Latvijas pašvaldību savienība, Rīgas Brīvostas pārvalde, Ventspils brīvostas pārvalde, Liepājas speciālās ekonomiskās zonas pārvalde, Rēzeknes speciālās ekonomiskās zonas pārvalde, Latgales speciālās ekonomiskās zonas pārvalde |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrija, Satiksmes ministrija |
|  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Iebildumi** |
|  |  | **Tieslietu ministrijas 06.11.2020 atzinums Nr. 1-9.1/1173 1.iebildums**Projektu paredzēts izdot pamatojoties uz likuma “Par nodokļu piemērošanu brīvostās un speciālajās ekonomiskajās zonās” (turpmāk - likums) 8. panta devīto daļu, kas noteic, ka “Kārtību, kādā aprēķina un iekasē šā panta astotajā daļā minēto nelikumīgo valsts atbalstu un procentus, un par nelikumīgā valsts atbalsta atgūšanu atbildīgās institūcijas un to pienākumus nosaka Ministru kabinets.” Lūdzam izvērtēt un skaidrot, vai projektā paredzēts noteikt arī par nelikumīgā valsts atbalsta atgūšanu atbildīgās institūcijas un to pienākumus. | **Ņemts vērā**Skaidrojam, ka noteikumu projekta II.nodaļa atrunā institūcijas, to tiesības un pienākumus attiecīgi nelikumīga valsts atbalsta identificēšanā, aprēķināšanā un atgūšanā, un izvērtējot lietderību, piemēram, atsevišķas nodaļas iekļaušanai noteikumu projektā, tika secināts, ka tādā veidā tiktu dublētas jau noteikumu projektā skaidri atrunātās nelikumīga valsts atbalsta summas noteikšanā un atgūšanā iesaistīto institūciju tiesības un pienākumi. Finanšu ministrijas ieskatā deleģējumā minētie aspekti noteikumu projektā ir pilnībā aptverti. |  |
|  | Kārtība, kādā aprēķina un iekasē nelikumīgo valsts atbalstu un procentus no zonu kapitālsabiedrībām un licencētām kapitālsabiedrībām | **Tieslietu ministrijas 06.11.2020 atzinums Nr. 1-9.1/1173 2.iebildums**Lūdzam precizēt projekta nosaukumu atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” (turpmāk – noteikumi Nr. 108) 90. un 91. punktam, kas noteic, ka noteikumu projekta nosaukumu veido iespējami īsu un noteikumu projekta nosaukuma sākumā raksta vārdus, kas atklāj noteikumu saturu, vārdus “kārtība”, “noteikumi” v.tml. rakstot kā nosaukuma pēdējo vārdu. Tādējādi lūdzam projekta nosaukumu izteikt, piemēram, šādā redakcijā: “Nelikumīga valsts atbalsta aprēķināšanas un iekasēšanas kārtība.”  | **Daļēji ņemts vērā**Ņemot vērā to, ka nelikumīga valsts atbalsta noteikšana ir tikai daļa no likumā noteiktā deleģējuma un būtiska ir arī nelikumīga valsts atbalsta procentu aprēķināšanas kārtības noteikšana, Finanšu ministrijas ieskatā noteikumu projekta nosaukumam jāsatur šo būtisko aspektu. | Nelikumīga valsts atbalsta un procentu aprēķināšanas un iekasēšanas kārtība |
|  | 2.1. nelikumīgs valsts atbalsts – valsts atbalsts (tiešo nodokļu atvieglojums/atlaides), kas piešķirts, neievērojot likumā “Par nodokļu piemērošanu brīvostās un speciālajās ekonomiskajās zonās” noteiktos valsts atbalsta piešķiršanas nosacījumus, tai skaitā valsts atbalsts, ko tā saņēmējs izmanto, pārkāpjot līguma par ieguldījumu vai paredzamo algu izmaksu veikšanu nosacījumus vai pārkāpjot Eiropas Komisijas lēmuma, kas pieņemts, atbilstoši Padomes 2015. gada 13. jūlija regulas Nr. 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 4. panta 3. punktam vai 9. panta 3. vai 4. punktam, nosacījumus | **Tieslietu ministrijas 06.11.2020 atzinums Nr. 1-9.1/1173 3.iebildums**Lūdzam skaidrot, vai projekta 2.1. apakšpunktā paredzētais jēdziena “nelikumīgs valsts atbalsts” skaidrojums atbilst likuma 8. panta astotajā daļā minētajam nelikumīgajam atbalstam. Ja atbilst, tad lūdzam svītrot šo jēdzienu projekta 2.1. apakšpunktā, jo atbilstoši noteikumu Nr. 108 3.2. apakšpunktam normatīvā akta projektā neietver normas, kas dublē augstāka normatīvā akta normas. Turklāt norādām, ka atbilstoši noteikumu Nr. 108 121. punktā noteiktajam „noteikumu projektā terminus skaidro, lai konkretizētu terminā izteiktā jēdziena izpratnes robežas, ja termins nav skaidrots vai lietots augstāka juridiskā spēka normatīvajā aktā”.Vienlaikus aicinām precizēt projekta 2.1. apakšpunktā ietverto norādi “tiešo nodokļu atvieglojums/atlaides”, aizstājot šķērssvītru ar saikli “vai” un norādot, uz kāda veida tiešajiem nodokļiem ir attiecināmi atvieglojumi vai atlaides.  | **Daļēji ņemts vērā**Likuma 8. panta astotajā daļā tiek lietoti jēdzieni “nelikumīgs valsts atbalsts”, “nelikumīgi saņemtais valsts atbalsts”, kas pēc būtības ir jēdzieni ar identisku nozīmi un konsekventi tiek skaidroti arī noteikumu projekta 2.1. apakšpunktā un pašā noteikumu projekta tekstā. Vienlaikus noteikumu projekta korektas piemērošanas nolūkos un, ņemot vērā to, ka jēdziens “nelikumīgs valsts atbalsts” netiek skaidrots likumā, šī jēdziena skaidrojuma saglabāšana noteikumu projektā ir nepieciešama, lai konkretizētu terminā izteiktā jēdziena izpratnes robežas. | 2.1. nelikumīgs valsts atbalsts – valsts atbalsts (tiešo nodokļu atvieglojums **vai tiešo nodokļu** atlaides), kas piešķirts, neievērojot likumā “Par nodokļu piemērošanu brīvostās un speciālajās ekonomiskajās zonās” noteiktos valsts atbalsta piešķiršanas nosacījumus, tai skaitā valsts atbalsts, ko tā saņēmējs izmanto, pārkāpjot līguma par ieguldījumu vai paredzamo algu izmaksu veikšanu nosacījumus vai pārkāpjot Eiropas Komisijas lēmuma, kas pieņemts, atbilstoši Padomes 2015. gada 13. jūlija regulas Nr. 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 4. panta 3. punktam vai 9. panta 3. vai 4. punktam, nosacījumus |
|  | 2.4. nelikumīga valsts atbalsta procentu aprēķina periods – laika periods no nelikumīgā valsts atbalsta apmēra saņemšanas līdz nokavējuma naudas, nelikumīga valsts atbalsta apmēra un nelikumīga valsts atbalsta procentu pilnīgai iemaksai attiecīgi valsts un pašvaldības budžetā | **Satiksmes ministrijas 09.11.2020 atzinums Nr. 1-9.1/1173 1.iebildums** Lūdzam sniegt skaidrojumu par noteikumu projekta 2.4.apakšpunktā ietverto terminu “nelikumīga valsts atbalsta procentu aprēķina periods”, jo šobrīd tas ir interpretējams tādējādi, ka par periodu līdz 3 gadiem būtu aprēķināma gan nokavējuma nauda, gan arī nelikumīga valsts atbalsta procenti. | **Ņemts vērā**Noteikumu projekta 2.4. apakšpunktā tiek skaidrots jēdziens, kas pēc būtības nosaka tikai laika perioda robežas, kurā veicams nelikumīga valsts atbalsta un no tā izrietošo papildus maksājumu (nokavējuma naudas un/vai nelikumīga valsts atbalsta procentu) aprēķins. Gadījumos, kad nelikumīgs valsts atbalsts būtu atgūstams par periodu, kas nepārsniedz likumā “Par nodokļiem un nodevām” 23. panta otrajā daļā noteikto termiņu, nelikumīga valsts atbalsta procenti atgūstamā nelikumīga valsts atbalsta summā nebūtu ierēķināmi, kā tas skaidri izriet no noteikumu projekta III. nodaļas. | 2.4. nelikumīga valsts atbalsta procentu aprēķina periods – laika periods no nelikumīgā valsts atbalsta apmēra saņemšanas līdz nokavējuma naudas, nelikumīga valsts atbalsta apmēra un nelikumīga valsts atbalsta procentu pilnīgai iemaksai attiecīgi valsts un pašvaldības budžetā |
| 1. 4.
 | 2.6. nelikumīgā valsts atbalsta summa – atgūstamā nelikumīga valsts atbalsta apmērs, nokavējuma nauda un nelikumīga valsts atbalsta procenti, kas aprēķināti saskaņā ar šo noteikumu III. nodaļā noteikto metodiku. | **Tieslietu ministrijas 06.11.2020 atzinums Nr. 1-9.1/1173 4.iebildums**Projekta II nodaļā paredzēta ne tikai nelikumīga valsts atbalsta un procentu aprēķināšanas un iekasēšanas kārtība, bet arī nokavējuma naudas aprēķināšanas kārtība. Projekta 2.6. apakšpunkts paredz, ka nelikumīgā valsts atbalsta summa ietver arī nokavējuma naudu. Lūdzam izvērtēt un skaidrot projektā paredzētās nokavējuma naudas aprēķināšanas un iekasēšanas kārtības atbilstību likuma 8. panta devītajai daļai, kas noteic, ka Ministru kabinets nosaka kārtību, kādā aprēķina un iekasē likuma 8. panta astotajā daļā minēto nelikumīgo valsts atbalstu un procentus. Likuma 8. panta septītajā daļā minētā nokavējuma nauda būtu uzskatāma par summu, kuru iemaksā valsts un pašvaldības budžetā papildus nelikumīgi saņemtajam valsts atbalstam kopā ar procentiem. Vērtējot kopsakarā likuma 8. panta 7., 8. un 9. daļu, uz nokavējuma naudas aprēķinu nebūtu attiecināms likuma 8. panta devītajā daļā paredzētais pilnvarojums Ministru kabinetam. | **Ņemts vērā**Lai nodrošinātu nelikumīga valsts atbalsta un procentu atgūšanas mijiedarbību ar likumā “Par nodokļiem un nodevām” noteikto nodokļu un nokavējuma naudas iekasēšanas un atmaksas kārtību, noteikumu projekts paredz nelikumīga valsts atbalsta summas atgūšanas kārtību, nemainot spēkā esošo likumā “Par nodokļiem un nodevām” noteikto nodokļu un nokavējuma naudas iekasēšanas un atmaksas kārtību, līdz ar to noteikumu projekts nepārkāpj deleģējuma robežas. Noteikumu projekta izstrādē un nelikumīga valsts atbalsta un procentu atgūšanas kārtības noteikšanā nav iespējams neskart likumā “Par nodokļiem un nodevām” noteikto kārtību, lai visaptveroši izpildītu deleģējumu.  | Noteikumu projekta punkts svītrots. |
|  | **II. Nelikumīga valsts atbalsta konstatēšanas un nelikumīga valsts atbalsta apmēra, nokavējuma naudas un nelikumīga valsts atbalsta procentu aprēķināšanas un iekasēšanas kārtība** | **Tieslietu ministrijas 27.11.2020 atzinums 1.iebildums**Likuma "Par nodokļu piemērošanu brīvostās un speciālajās ekonomiskajās zonās" (turpmāk – likums) 8. panta astotās daļas pirmais teikums paredz, ka, ja nelikumīgs valsts atbalsts atgūstams par periodu, kas pārsniedz likuma "Par nodokļiem un nodevām" 23. panta otrajā daļā noteikto termiņu, zonas kapitālsabiedrība vai licencēta kapitālsabiedrība papildus likuma 8. panta piektajā un septītajā daļā minētajai summai attiecīgi iemaksā valsts un pašvaldības budžetā nelikumīgi saņemto valsts atbalstu kopā ar procentiem. Savukārt no likuma 8. panta septītās daļas izriet, ka par termiņu, kas nepārsniedz likuma "Par nodokļiem un nodevām" 23. panta otrajā daļā noteikto termiņu, aprēķināma nokavējuma nauda. Projekta II nodaļas nosaukumā norādīts, ka tajā paredzēta nokavējuma naudas aprēķināšanas un iekasēšanas kārtība. Savukārt no likuma 8. panta devītajā daļā Ministru kabinetam dotā pilnvarojuma izriet, ka Ministru kabinets ir pilnvarots noteikt nelikumīgā valsts atbalsta un procentu aprēķināšanas un iekasēšanas kārtību. Līdz ar to, ņemot vērā arī projekta izziņas 5. punktā ietverto skaidrojumu, joprojām nav skaidrs pamatojums projektā ietvertajam regulējumam par nokavējuma naudu. Ņemot vērā minēto, lūdzam atkārtoti izvērtēt nepieciešamību precizēt projektu. | **Ņemts vērā** | **II. Nelikumīga valsts atbalsta konstatēšanas un nelikumīga valsts atbalsta summas aprēķināšanas un iekasēšanas kārtība** |
|  | 5. Brīvosta pārvaldei vai zonas pārvaldei ir tiesības pieprasīt un saņemt informāciju no konkrētās zonas kapitālsabiedrības vai licencētas kapitālsabiedrības, Valsts ieņēmumu dienesta un attiecīgās pašvaldības, ja tā ir nepieciešama šo noteikumu 4. punktā noteiktā izvērtējuma veikšanai. | **Satiksmes ministrijas 09.11.2020 atzinums 2.iebildums** Saskaņā ar noteikumu projekta 4.punktu brīvostas pārvaldei vai zonas pārvaldei ir pienākums izvērtēt, vai ir konstatējams nelikumīgs valsts atbalsts. Noteikumu projekta 5. punktā ir paredzēts, ka brīvostas vai zonas pārvaldei ir tiesības pieprasīt un saņemt informāciju no Valsts ieņēmumu dienesta (turpmāk - VID) un pašvaldības. Tomēr pastāv iespējamība, ka komersants saņēmis atbalstu citā institūcijā. Tādēļ lūdzam papildināt noteikumu projekta 5.punktu, paredzot brīvostas vai zonas pārvaldei ir tiesības pieprasīt un saņemt informāciju arī no citām institūcijām (piemēram, AS “Attīstības finanšu institūcija Altum”, Centrālās finanšu un līgumu aģentūras un citām atbalsta piešķīrējiestādēm atbalsta kumulācijas gadījumos). **Tieslietu ministrijas 27.11.2020 atzinums 2.iebildums**Projekta 5. punkts paredz, ka brīvostas pārvaldei vai zonas pārvaldei ir tiesības pieprasīt un saņemt informāciju no konkrētās zonas kapitālsabiedrības vai licencētas kapitālsabiedrības, Valsts ieņēmumu dienesta, attiecīgās pašvaldības un citas institūcijas vai kapitālsabiedrības, ja tā ir nepieciešama projekta 4. punktā noteiktā izvērtējuma veikšanai. Administratīvā procesa likuma 59. panta pirmās daļas pirmais teikums noteic, ka pēc administratīvās lietas ierosināšanas iestāde iegūst informāciju, kas saskaņā ar normatīvajiem aktiem ir nepieciešama, lai pieņemtu attiecīgo lēmumu, savukārt minētā panta otrās daļas pirmais teikums paredz, ka iegūstot informāciju, iestāde var izmantot visas tiesiskās metodes, arī iegūt informāciju no administratīvā procesa dalībniekiem, citām institūcijām, kā arī liecinieku, ekspertu, apskates, dokumentu un cita veida pierādījumu palīdzību. Administratīvā procesa likuma 59. pants regulē informācijas iegūšanu administratīvā akta izdošanas procesā, līdz ar to lūdzam svītrot projekta 5. punktu. | **Ņemts vērā****Ņemts vērā** | Noteikumu projekta punkts svītrots un papildināts anotācijas II. sadaļas 2. punkts ar skaidrojumu. |
|  | 5. Brīvosta pārvaldei vai zonas pārvaldei ir tiesības pieprasīt un saņemt informāciju no konkrētās zonas kapitālsabiedrības vai licencētas kapitālsabiedrības, Valsts ieņēmumu dienesta un attiecīgās pašvaldības, ja tā ir nepieciešama šo noteikumu 4. punktā noteiktā izvērtējuma veikšanai. | **Satiksmes ministrijas 09.11.2020 atzinums 3.iebildums** Lūdzam papildināt noteikumu projekta 5.punktu ar pienākumu zonas kapitālsabiedrībām vai licencētām komercsabiedrībām sniegt prasīto informāciju, jo šobrīd 5.punkts paredz brīvostas pārvaldei vai zonas pārvaldei tiesības pieprasīt un saņemt informāciju no konkrētās zonas kapitālsabiedrības vai licencētas kapitālsabiedrības.  | **Ņemts vērā**Skaidrojam, ka noteikumu projekta 5. punktā ir noteikts, ka brīvosta pārvaldei vai zonas pārvaldei ir tiesības ne vien pieprasīt, bet arī saņemt no adresāta nepieciešamo informāciju noteikumu projekta 4. punktā noteiktā izvērtējuma veikšanai. Tādējādi no šī izriet, ka zonas kapitālsabiedrībām vai licencētām komercsabiedrībām ir pienākums sniegt informāciju atbilstoši saņemtajam pieprasījumam. | Precizēta noteikumu projekta anotācijas II. sadaļa ar papildus skaidrojumu.  |
|  | 6. Ja brīvostas pārvalde vai zonas pārvalde šo noteikumu 4. punktā noteiktā izvērtējuma ietvaros konstatē nelikumīgu valsts atbalstu, pirms lēmuma par nelikumīga valsts atbalsta atgūšanu pieņemšanas tā lūdz Valsts ieņēmumu dienestu sniegt nelikumīgā valsts atbalsta summas aprēķinu uz plānoto lēmumā par nelikumīgā valsts atbalsta atgūšanu nosakāmo nelikumīgā valsts atbalsta summas iemaksas datumu. | **Satiksmes ministrijas 09.11.2020 atzinums 4.iebildums** Lūdzam papildināt noteikumu projekta 7.punktu, norādot laika periodu, kādā VID sagatavo aprēķinu, proti, nosakot labprātīgas izpildes termiņu – 30 dienas. Anotācijā tas ir norādīts, taču, lai izvairītos no pārpratumiem, lūdzam šo termiņu noteikt noteikumu projektā. | **Daļēji ņemts vērā**Pēc būtības iebildums ņemts vērā, bet uzskatām, ka precizējams būtu, nevis noteikumu projekta 7. punkts, bet gan noteikumu projekta 6. punkts, kurš nosaka pieprasījuma Valsts ieņēmumu dienestam saturu. | 5. Ja brīvostas pārvalde vai zonas pārvalde šo noteikumu 4. punktā noteiktā izvērtējuma ietvaros konstatē nelikumīgu valsts atbalstu, pirms lēmuma par nelikumīga valsts atbalsta atgūšanu pieņemšanas tā lūdz Valsts ieņēmumu dienestu sniegt nelikumīgā valsts atbalsta summas aprēķinu uz plānoto lēmumā par nelikumīgā valsts atbalsta atgūšanu **labprātīgā** nelikumīgā valsts atbalsta summas iemaksas perioda **beigu** datumu**, kas nepārsniedz 30 kalendārās dienas**. |
|  | 7. Valsts ieņēmumu dienests desmit darbdienu laikā pēc šo noteikumu 6. punktā minētā pieprasījuma saņemšanas saskaņā ar šo noteikumu III. nodaļā noteikto metodiku veic atgūstamās nelikumīgā valsts atbalsta summas aprēķinu, un nosūta to brīvostas pārvaldei vai zonas pārvaldei, norādot atgūstamās summas katram tiešo nodokļu veidam atsevišķi.8. Pēc šo noteikumu 7. punktā minētā aprēķina saņemšanas brīvostas pārvalde vai zonas pārvalde pieņem lēmumu par nelikumīgā valsts atbalsta atgūšanu un nosūta to konkrētajai zonas kapitālsabiedrībai vai licencētai kapitālsabiedrībai, Valsts ieņēmumu dienestam un attiecīgajai pašvaldībai. Lēmumam par nelikumīga valsts atbalsta atgūšanu pievieno šo noteikumu 7. punktā minēto aprēķinu. Ar lēmuma par nelikumīga valsts atbalstu atgūšanu pieņemšanu zonas kapitālsabiedrība vai licencēta kapitālsabiedrība zaudē tiesības uz valsts atbalsta saņemšanu par veiktajiem ieguldījumiem vai algu izmaksām saskaņā ar attiecīgo līgumu par ieguldījumu vai paredzamo algu izmaksu veikšanu, kura ietvaros ir konstatēts nelikumīgs valsts atbalsts.9. Valsts ieņēmumu dienests un attiecīgā pašvaldība veic pārbaudi par lēmumā par nelikumīgā valsts atbalsta atgūšanu noteiktā nelikumīgā valsts atbalsta summas iemaksas izpildi atbilstoši savai kompetencei valsts un pašvaldības budžetā un desmit darbdienu laikā no lēmuma par nelikumīgā valsts atbalsta atgūšanu izpildes vai labprātīgā izpildes termiņa informē par to attiecīgo brīvostas pārvaldi vai zonas pārvaldi. | **Satiksmes ministrijas 09.11.2020 atzinums 5.iebildums** Saskaņā ar noteikumu projekta anotācijā ietverto informāciju, ja kapitālsabiedrība plāno nelikumīgo valsts atbalsta apmēru atmaksāt valsts un pašvaldības budžetā ātrāk kā 30.dienā, tad tā sazinās ar brīvostas vai zonas pārvaldi, lai noteiktu precīzu nelikumīgā atbalsta summu uz tās samaksas brīdi. Ņemot vērā, ka aprēķinu veic VID, tad brīvostas vai zonas pārvalde attiecīgi šo summu precizēs, vēršoties ar pieprasījumu VID, kas paildzinās atgūšanas procesu. Ievērojot minēto, noteikumu projekta III. nodaļā lūdzam noteikt, ka VID aprēķinā atgūstamā nelikumīgā valsts atbalsta summa norādāma uz katru no labprātīgas izpildes termiņa dienām, lai komersants skaidri zinātu atmaksājamo atbalsta summu uz konkrētu atmaksas dienu un izslēgtu risku, ka summas precizēšanas laikā tiek paildzināts atgūšanas process un radīti papildu izdevumi.**Tieslietu ministrijas 27.11.2020 atzinums 3.iebildums**Projekta 8. punkta pirmais teikums paredz, ka lēmumu par nelikumīga valsts atbalsta atgūšanu nosūta konkrētajai zonas kapitālsabiedrībai vai licencētai kapitālsabiedrībai, Valsts ieņēmumu dienestam un attiecīgajai pašvaldībai. Vēršam uzmanību, ka saskaņā ar Administratīvā procesa likuma 70. panta otrajā daļā noteikto administratīvo aktu paziņo adresātam. Ņemot vērā minēto, lūdzam precizēt projekta 8. punkta pirmo teikumu.**Tieslietu ministrija 27.11.2020 atzinums 4.iebildums**Projekta 8. punkta trešais teikums paredz, ka ar lēmuma par nelikumīgā valsts atbalsta atgūšanu pieņemšanu zonas kapitālsabiedrība vai licencēta kapitālsabiedrība zaudē tiesības uz valsts atbalsta saņemšanu par veiktajiem ieguldījumiem vai algu izmaksām saskaņā ar attiecīgo līgumu par ieguldījumu vai paredzamo algu izmaksu veikšanu, kura ietvaros ir konstatēts nelikumīgs valsts atbalsts. Vēršam uzmanību, ka saskaņā ar Administratīvā procesa likuma 70. panta trešajā daļā noteikto administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu. Ņemot vērā minēto, zonas kapitālsabiedrība vai licencēta kapitālsabiedrība nevar automātiski zaudēt tiesības uz valsts atbalstu ar piešķirtā valsts atbalsta atgūšanas lēmuma pieņemšanas brīdi. Līdz ar to lūdzam svītrot projekta 8. punkta trešo teikumu | **Daļēji ņemts vērā****Ņemts vērā****Ņemts vērā** | **7. Valsts ieņēmumu dienestam ir tiesības, informējot attiecīgo brīvostas pārvaldi vai zonas pārvaldi, pieprasīt un desmit darbdienu laikā saņemt informāciju no konkrētās zonas kapitālsabiedrības vai licencētas kapitālsabiedrības, attiecīgās pašvaldības un citas institūcijas vai kapitālsabiedrības, ja tā ir nepieciešama šo noteikumu 6. punktā noteiktā aprēķina veikšanai, un šādā gadījumā sagatavot un nosūtīt brīvostas pārvaldei vai zonas pārvaldei šo noteikumu 6. punktā minēto aprēķinu 2 mēnešu laikā pēc šo noteikumu 5. punktā minētā pieprasījuma saņemšanas.**8. Pēc šo noteikumu 6. punktā minētā aprēķina saņemšanas brīvostas pārvalde vai zonas pārvalde pieņem lēmumu par **nelikumīgā** valsts atbalsta atgūšanu un **paziņo** to konkrētajai zonas kapitālsabiedrībai vai licencētai kapitālsabiedrībai **un nosūta** Valsts ieņēmumu dienestam un attiecīgajai pašvaldībai. Lēmumam par **nelikumīgā** valsts atbalsta atgūšanu pievieno šo noteikumu 6. punktā minēto aprēķinu. 9. Ja zonas kapitālsabiedrība vai licencēta kapitālsabiedrība **iemaksā** nelikumīgā valsts atbalsta summu pirms šo noteikumu 5. punktā minētā labprātīga nelikumīgā valsts atbalsta summas iemaksas perioda beigu datuma, tai ir tiesības **2 mēnešu laikā no nelikumīgā valsts atbalsta summas iemaksas dienas** lūgt Valsts ieņēmumu dienestu **un attiecīgo pašvaldību atmaksāt pārmaksāto nelikumīgā valsts atbalsta summas daļu**.Precizēta noteikumu projekta anotācijas II. sadaļa ar papildus skaidrojumu. |
|  | 11. Šo noteikumu 8. punktā minēto lēmumu zonas kapitālsabiedrība vai licencēta kapitālsabiedrība var apstrīdēt Administratīvā procesa likumā noteiktajā kārtībā tiesā. Par šo noteikumu 8. punktā minētā lēmuma apstrīdēšanu brīvostas pārvalde vai zonas pārvalde informē Valsts ieņēmumu dienestu un attiecīgo pašvaldību. Šo noteikumu 8. punktā minētā lēmuma apstrīdēšana neaptur šo noteikumu 10. punktā noteikto piespiedu izpildi. | **Tieslietu ministrijas 06.11.2020 atzinums Nr. 1-9.1/1173 5.iebildums**Projekta 11. punkts paredz, ka projekta 8. punktā minēto lēmumu zonas kapitālsabiedrība vai licencēta kapitālsabiedrība var apstrīdēt Administratīvā procesa likumā noteiktajā kārtībā tiesā. Vēršam uzmanību, ka atbilstoši Administratīvā procesa likumā (turpmāk – APL) noteiktajam administratīvo aktu tiesā var pārsūdzēt, nevis apstrīdēt. Tādējādi lūdzam aizstāt projekta 11. punktā jēdzienus “apstrīdēt” un “apstrīdēšana” ar jēdzieniem “pārsūdzēt” un “pārsūdzēšana”. Projekta 11. punkts paredz arī, ka projekta 8. punktā minētā lēmuma apstrīdēšana neaptur projekta 10. punktā paredzēto piespiedu izpildi. Lūdzam projekta anotācijā izvērsti skaidrot, kādēļ projektā paredzēts minētais nosacījums. Vienlaikus, pieņemot, ka projekta 11. punktā paredzēts, ka administratīvā akta (projekta 8. punktā minētā lēmuma) pārsūdzēšana tiesā neaptur administratīvā akta darbību, lūdzam skaidrot kuram no APL 185. panta ceturtajā daļā noteiktajiem izņēmuma gadījumiem atbilst projekta 11. punktā paredzētais izņēmums.**Tieslietu ministrijas 27.11.2020 atzinums 5.iebildums**Projekta 11. punkta pēdējais teikums noteic, ka lēmuma par nelikumīgā valsts atbalsta atgūšanu pārsūdzēšana neaptur projekta 10. punktā noteikto piespiedu izpildi. Ņemot vērā to, ka atbilstoši Administratīvā procesa likuma 185. panta ceturtās daļas 1. punktā noteiktajam lēmuma par nelikumīgā valsts atbalsta atgūšanu pārsūdzēšana neapturēs tā darbību, lūdzam svītrot projekta 11. punkta pēdējo teikumu. Vienlaikus lūdzam attiecīgi precizēt projekta sākotnējās ietekmes novērtējuma ziņojumā (anotācijā) ietverto informāciju.  | **Ņemts vērā****Ņemts vērā** | 12. Šo noteikumu 8. punktā minēto lēmumu zonas kapitālsabiedrība vai licencēta kapitālsabiedrība var **pārsūdzēt** Administratīvā procesa likumā noteiktajā kārtībā tiesā. Par šo noteikumu 8. punktā minētā lēmuma **pārsūdzēšanu** brīvostas pārvalde vai zonas pārvalde informē Valsts ieņēmumu dienestu un attiecīgo pašvaldību. Precizēta noteikumu projekta anotācijas II. sadaļa ar papildus skaidrojumu |
|  | 13. Nelikumīgā valsts atbalsta apmēra un nokavējuma naudas summu par saņemto nelikumīgā valsts atbalsta apmēru nelikumīga valsts atbalsta procentu aprēķina periodā līdz trīs gadiem, skaitot atpakaļ no lēmuma par nelikumīgā valsts atbalsta atgūšanu pieņemšanas, aprēķina saskaņā ar likumā “Par nodokļu piemērošanu brīvostās un speciālajās ekonomiskajās zonās” 8. panta septītajā daļā noteikto kārtību. | **Tieslietu ministrijas 27.11.2020 atzinums 6.iebildums**Likuma 8. panta septītā daļa paredz, ka likuma 8. panta piektajā daļā un sestās daļas 2. punktā minētajos gadījumos tiešo nodokļu samazinājuma summa, kas izveidojusies tiešo nodokļu atvieglojumu piemērošanas rezultātā, uzskatāma par nokavēto nodokļa maksājumu, un tai aprēķina nokavējuma naudu likumā "Par nodokļiem un nodevām" noteiktajā kārtībā. Projekta 13. punkts pēc būtības dublē likuma 8. panta septītajā daļā noteikto, līdz ar to lūdzam to svītrot. | **Ņemts vērā** | Noteikumu projekta punkts svītrots un precizēts noteikumu projekta 13. punkts:13. Atgūstamo nelikumīgā valsts atbalsta summu nosaka, saskaitot **likumā “Par nodokļu piemērošanu brīvostās un speciālajās ekonomiskajās zonās” 8. panta septītajā daļā un** šo noteikumu 14. punktā noteiktās summas par nelikumīga valsts atbalsta procentu aprēķina periodu.14. Nelikumīgā valsts atbalsta apmēra un nelikumīga valsts atbalsta procentu summu par saņemto nelikumīgā valsts atbalsta apmēru nelikumīga valsts atbalsta procentu aprēķina periodā, kas pārsniedz **likuma "Par nodokļiem un nodevām" 23. panta otrajā daļā šo noteikumu 13. punktā** noteikto trīs gadu periodu, aprēķina, izmantojot šādu formulu:*[formula]*, kur*A -* nelikumīga valsts atbalsta apmēra un nelikumīga valsts atbalsta procentu summa par saņemto nelikumīgā valsts atbalsta apmēru nelikumīga valsts atbalsta procentu aprēķina periodā, kas pārsniedz **likuma "Par nodokļiem un nodevām" 23. panta otrajā daļā minēto** trīs gadu periodu.*Mn* - katrs saņemtais nelikumīgā valsts atbalsta apmērs *euro* valūtā, kas faktiski saņemts pirms **likuma "Par nodokļiem un nodevām" 23. panta otrajā daļā** minētā trīs gadu perioda.*n -* nelikumīgā valsts atbalsta apmēra saņemšanas gadījumi.*ry -* atsauces likme, izteikta procentos, kuru publicē Eiropas Komisija saskaņā ar Komisijas 2004. gada 21. aprīļa regulas (EK) Nr. 794/2004, ar ko īsteno Padomes regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai 10. pantu, un kura bija spēkā brīdī, kad nelikumīgs valsts atbalsta apmērs saņemts, pieskaitot 100 bāzes punktus.*t -* katram saņemtajam nelikumīgā valsts atbalsta apmēram piemērojamo atsauces likmi pārskata ik gadu un attiecībā uz nākamo periodu piemēro atjaunoto (t+1) atsauces likmi attiecīgā atbalsta piešķiršanas datumā.*dn -* nelikumīga valsts atbalsta procentu aprēķina periods katram saņemtajam nelikumīgā valsts atbalsta apmēram, izteikts dienās.  |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Jurijs Jenuševskis

|  |
| --- |
| (par projektu atbildīgās amatpersonas vārds un uzvārds) |
| Konsultants |
| (amats) |
| 67095478 |
| (tālruņa un faksa numurs) |
| jurijs.jenusevskis@fm.gov.lv |
| (e-pasta adrese) |